open-index/open-wikipedia-markdown huggingface dataset:
Vulca fra Veii

**Vulca fra Veii** var en etruskisk kunstner fra byen Veii, og han er den eneste etruskiske kunstneren som er nevnt med navn av antikkens forfattere. Plinius den eldre skriver om Vulca i sitt leksikalske verk *Naturalis Historia*med støtte i sitat fra Marcus Terentius Varro.

Han arbeidet for den siste av romerske kongene, Lucius Tarquinius Superbus, som styrte i årene 535 f.Kr. og 510 f.Kr. Vulca var ansvarlig for å lage en statue av Jupiter som sto plassert på innsiden av Jupitertempelet Optimus Maximus på Kapitolhøyden, og muligens også den 1,80 meter høye Apollon fra Veii. Hans statue av Jupiter, som ble lagd i malt terrakotta, hadde et rødt ansikt, og var så berømt at seirende romerske generalene ville male sine egne ansikter røde i løpet av triumfmarsjene gjennom Roma. Plinius den eldre skrev at hans verker var «de fineste bilder av guddommer på denne tiden... mer beundret enn gull»

Vulca hadde øyensynlig stor innflytelse på samtiden og han åpnet en skole i skulpturering i leire i nærliggende byer av Roma. Således er det ikke sikkert at alle de arbeider som er tilegnet ham er laget av ham selv. Det var i Veii at han gjorde sine beste arbeider. Foruten Apollon finnes en Hermes hvor bare hodet er igjen av og statue av en kvinne med et barn i armene, kjent som «Kvinne med barn», som antagelig skal skildre Leto (romersk Latona) med den nyfødte Apollon.

## Referanser
Hvannasunds kommuna

**Hvannasunds kommuna** er en kommune på Færøyene. Den omfatter bygdene Hvannasund, Norðdepil, Norðtoftir, Múli og Depil langs sundet med samme navn mellom Borðoy og Viðoy. Kommunen har et landareal på 33&nbsp;km². Den 1. januar 2020 hadde Hvannasunds kommuna 416 innbyggere.

Ved innføringen av det kommunale selvstyret på Færøyene i 1872 ble bygdene langs Hvannasund en del av Norðoya prestagjalds kommuna. I 1908 ble Viðareiðis sókn utskilt som en egen kommune, og Hvannasund ble en del av denne. I 1949/1950 ble Hvannasund opprettet som eget sogn og egen kommune, og således utskilt fra Viðareiði.

## Politikk

I september 2008 ble det avholdt folkeavstemning i Hvannasunds kommuna om en sammenslåing med Klaksvíkar kommuna. 75 % i Hvannasund stemte imot en sammenslåing.

I mai 2012 ble det avholdt folkeavstemning i alle kommuner på Færøyene om syv foreslåtte storkommuner på Færøyene. Det ble foreslått å slå sammen alle kommunene på Norðoyar til én. På Norðoyar var valgdeltagelsen på bare 26 % av de stemmeberettigede, og 52 % stemte imot forslaget.

## Referanser


## Eksterne lenker
*
Kimære

**Kimære** kan vise til:

*Kimære (uhyre) – et ildsprutende uhyre som var en tredjedel løve, en tredjedel drage og en tredjedel geit
*Kimære (medisin) – et individ, som består av celler som stammer fra forskjellige zygoter

## Se også
*Kimæren fra Arezzo – en bronsefigur og et av de mest kjente eksempler på etruskisk kunst
**[[Chimaera]]* – en slekt av bruskfisk
**[[Chimera]]* – et musikkalbum fra Mayhem
*Podningskimære
Brynhild Petersen

**Brynhild H. Petersen** (født 19. april 1917 i Korgen, død 27. november 2012) var en lærer og vever fra Mo i Rana. Hun var særlig kjent som ekspert på veving av såkalte Nordlandsåklær og båtryer. Hun var også en av dem som tok ansvaret for å videreføre tradisjonen med tægerbinding.

I 1983 mottok hun Rana kommunes kulturpris, og i 2005 ble hun tildelt Kongens fortjenstmedalje i sølv «for en mangeårig innsats som tradisjonsbærer og formidler av forskjellige husflidsteknikker».

I 1987 gav hun og kunsthåndverkeren Lillian Erlandsen ut boken *Fell-åklær fra Rana-distriktet* på Landsbruksforlaget.

Hun var i mange år formann i Ranen husflidslag, og var sentral i arbeidet for å bevare nordlandske husflidstradisjoner. I tillegg til å holde kurs i ulike veveteknikker og tægerbinding, underviste hun blant annet i kontstrikk, pjoning, gimping og en sjelden broderiteknikk som kalles kanuttasøm.

## Referanser
Roque del Este

**Roque del Este** er en øy i den spanske autonome enheten Kanariøyene som ligger i Atlanterhavet, utenfor Afrikas nordvestkyst.  Øya tilhører provinsen Las Palmas og kommunen Teguise på Lanzarote. Øyas areal er på 0,06 km². Øya er ubebodd.

Øya er en del av Chinijoøyene nasjonalpark.

## Eksterne lenker
*
Fríðrikur Petersen

**Fríðrikur Petersen** (1853–1917) var en færøysk prost, salmedikter og politiker. 

Han var sønn av lærer og lagtings- og folketingsmann Johannes Petersen og hustru Súsanna Óladóttir på Saltnes på Færøyene. Han gikk realskolen i Tórshavn, så gymnaset i Reykjavík og studerte teologi ved Københavns Universitet. Han ble cand.theol. i 1880. Han ble samme år prest på Sandoy, senere på Suðuroy før han i 1900 ble prost på Færøyene med bolig på Nes på Eysturoy.

Han satt på Lagtinget fra 1890 til 1891 og fra 1893 til 1917. Fra 1894 til 1902 og fra 1906 til 1917 var han også medlem av det danske Landstinget for Færøyene. Petersen var opprinnelig høyremann, men orienterte seg mot det danske venstrepartiet etter systemskiftet i 1901. Han var den naturlige lederen da Sambandsflokkurin ble organisert som parti på Færøyene i 1906.

Petersen regnes av mange som en av Færøyenes beste diktere, og hans sang *Eg oyggjar veit* fra 1877, som ble utgitt i sangboken *Føriska vysur* i København 1892 var i en periode regnet som øyenes nasjonalsang. 

## Sanger diktet av ham
* *O móðurmál, stórt er títt fall* (*Føroyska málið*) (1877) 
* *Vísa um Føroyar (Eg oyggjar veit)* (1877) 
* *Hvat kann røra hjartastreingir* (*Føroyska málið*) (1878) 
* *Gevið Brøður* (1878) 
* *Bróður skál* (1879) 
* *Gleðilig Jól* (*Jólasálmur*) (1891) 
* *Tíðin rennur sum streymur í á* (skrevet nyttårsaften 1891) 
* *Deyði, hvar er nú broddur tín* (1900) 
* *Hvørjum man tykjast vakurt hjá sær* (1892)

## Referanser


## Litteratur
* 
* 
*
Hermine

**Hermine** er den feminine formen av det tyske navnet Hermann som betyr «hærmann», dannet ved å legge til endelsen -ine.

## Utbredelse
Navnet *Hermine* har vært vanlig i Norge siden 2010-årene og hadde en popularitetstopp med 0,5 % i 2021.

*Hermine* er i dag et vanlig kvinnenavn blant annet i Armenia, Den sentralafrikanske republikk og Gabon.

|}

## Kjente personer med navnet
* Hermine Bernhoft Osa (1865&ndash;1929), barnebokforfatter
* Hermine Körner (1878&ndash;1960), tyske skuespillerinne

### Oppdiktede personer
* Hermine Grang &ndash; en av hovedpersonene i fantasyserien Harry Potter av J.K. Rowling

## Navnedag
*Hermine* har navnedag i flere land. Den norske navnedagen er .

## Referanser


## Eksterne lenker
*
Slaget ved Isandlwana

**Slaget ved Isandlwana** var den første store trefningen under zulukrigen mellom Zuluriket og Det britiske imperiet i Zululand i Sør-Afrika. En zulustyrke bestående av rundt 20&nbsp;000 mann, for det meste utstyrt med spyd og skjold, utslettet en blanda britisk og afrikansk styrke, utstyrt med moderne geværer og artilleri. Omtrent 850 britiske soldater og 450 afrikanere i britisk tjeneste døde. Bare omtrent 50 europeere kom seg unna, sammen med noen hundre afrikanere. 

Isandlawna forblir britenes verste nederlag i en kolonikrig mot innfødte styrker. Nederlaget førte til at britene kom til å føre en mer aggressiv politikk i zulukrigen, og ødela kong Cetshwayo kaMpandes håp om fredsforhandlinger. 

## I populærkultur
Slaget har blitt filmatisert to ganger. Første gang i 1964 som *[[Zulu (film)|Zulu]]*, og andre gang i 1979 som *[[Zulu Dawn]]*. Begge filmene er britiske.
Fugloyar kommuna

**Fugloyar kommuna** er en kommune på Færøyene. Kommunen omfatter øya Fugloy, med stedene Hattarvík og Kirkja. Kommunen er Færøyenes østligste og minste regnet i innbyggertall, men dens beliggenhet gjør at kommunen består som selvstendig. 1. januar 2009 hadde Fugloyar kommuna 40 innbyggere, mot 140 i 1960. Nåværende borgermester er Amalia í Frammistovu.

Fugloyar kommuna ble opprettet da Fugloyar og Svínoyar kommuna ble delt i 1932.

## Se også
*Liste over borgermestre i Fugloy

## Referanser


## Eksterne lenker
*
Adult Channel

**Adult Channel** var en britisk TV-kanal som har spesialisert seg på erotiske filmer. Kanalen hadde sendetid mellom 22.00 og 05.30 hver dag. I Norge kunne kanalen sees via Canal Digital og Get.
Kanalen opphørte i 2015.

## Eksterne lenker
* Adult Channel
Blue Hustler

**Blue Hustler** er en erotisk TV-kanal som er distribuert over hele Europa og Israel via digital-TV eller parabolantenne.

Blue Hustler tilbyr mykporno rettet mot det mannlige publikum. Kanalen er søsterkanal med Hustler TV, som har spesialisert seg på hardcoreporno.

## Eksterne lenker
*
Slaget ved Sezawa

**Slaget ved Sezawa** (japansk: 瀬沢の戦い; *Sezawa no Tatakai*) ble utkjempet 9. mars 1542, og var et av mange slag Takeda Shingen utkjempa for å få kontroll over Shinano-provinsen i Japan. Her møtte han Ogasawara Nagatoki, Suwa Yorishige, Murakami Yoshikiyo, Kiso Yoshiyasu og Tozawa Yorichikas forente styrker. De hadde samlet en hær på rundt 12&nbsp;000 mann, men ble beseiret av Shingens 3&nbsp;000 krigere. Shinanostyrken mistet rundt 3&nbsp;000 mann mens Shingens styrker mistet rundt 500.
Verdenscupen i alpint 2008/09

**Sesongen 2008/09** i verdenscupen i alpint begynte 26. oktober 2008 i Sölden og ble avsluttet 15. mars 2009 i Åre. Det ble kjørt 36 renn for herrer og 35 for damer.

## Herrer
### Sluttstilling

### Utfor

### Super-G

### Storslalåm

### Slalåm

### Kombinasjon

## Pallplasseringer herrer

### Utfor

### Super-G

### Storslalåm

### Slalåm

### Super-Kombinasjon

### Kombinasjon

## Pallplasseringer damer

### Utfor

### Super-G

### Storslalåm

### Slalåm

### Superkombinasjon

## Lagkonkurranse

## Nasjonscup

## Eksterne lenker
*  * Offisiell rankingliste hos Det internasjonale skiforbundet
Húsa kommuna

**Húsa kommuna** var en kommune på Færøyene. Kommunen omfattet bygdene Húsar og Syðradalur på den sørlige delen av Kalsoy.

Húsar ble en egen kommune da Kunoyar, Mikladals og Húsa kommuna ble delt i tre i 1931. Den nordlige delen av Kalsoy ble således en del av Mikladalur, som gikk inn i Klaksvík fra nyttår 2005.

I 1960 hadde kommunen 140 innbyggere. I likhet med andre utkantkommuner på Færøyene, opplevde Húsar stor fraflytting i 1960- og 1970-årene. Nedgangen i innbyggertallet i perioden 1960–1995 tilsvarte 61 % av den samlede befolkningen for Húsars vedkommende. Flesteparten av kommunens sysselsatte innbyggere er tilknyttet primærnæringene, med fiske og husdyrhold som dominerende næringsveier.

Før kommunestyrevalget i 2008 innledet Húsar samtaler med Klaksvík med sikte på en sammenslåing. Samtalene ble ikke avsluttet i tide til at kommunen kunne innlemmes fra nyttår. Våren 2012 ble det avholdt folkeavstemning om Norðoyar som én kommune, og 12 av velgerne i Húsa kommuna stemte for, mens 17 stemte imot. I 2012 vedtok kommunestyret i Húsar å innlemme kommunen i Klaksvík fra nyttår, men håndteringen ble kritisert og saken utsatt. I 2016 kom kommunene frem til en ny avtale om sammenslåing med virkning fra 1. januar 2017. Húsar hadde på det tidspunktet 39 innbyggere.

## Se også
*Liste over borgermestre i Húsar

## Referanser
Montaña Clara

**Montaña Clara** er en øy i den spanske autonome enheten Kanariøyene som ligger i Atlanterhavet, utenfor Afrikas nordvestkyst.  Øya tilhører provinsen Las Palmas og kommunen Teguise på Lanzarote. Øyas areal er på 1,48 km². Øya er ubebodd.

Øya er en del av Chinijoøyene nasjonalpark.
Isla de Lobos

**Isla de Lobos** er en øy i den spanske autonome enheten Kanariøyene som ligger i Atlanterhavet, utenfor Afrikas nordvestkyst.  Øya tilhører provinsen Las Palmas og har daglig fergeforbindelse med Fuerteventura. Øyas areal er på 4,58 km² og er ubebodd.

Øya fungerte som forsyningsbase for Jean de Béthencourts erobring av Fuerteventura.

## Eksterne lenker
*
North Uist

**North Uist** (Skotsk-gælisk: **Uibhist a Tuath** ) er en øy i Atlanterhavet. Den ligger i øygruppen Hebridene, sentralt blant de vestligste øyene. Administrativt tilhører den  regionen Ytre Hebridene (Skotsk-gælisk: *Na h-Eileanan Siar*). 

Den har et areal på 303 km² (117 sq. miles), og er med det den niende største øya i Skottland. Den er bare litt større enn South Uist. North Uist har landforbindelse med øyen Benbecula via Grimsay, til Berneray og til Baleshare. Med unntak av sørøstsida er øya flat, dekket med torvmyrer, lave åser og små sjøer. Noen av disse sjøene har en blanding av ferskvann og salt sjøvann, som gir grunnlag for komplekse og uvanlige biologiske habitater.

I 2001 hadde øya et innbyggertall på 1&nbsp;217, eller 1&nbsp;320 om man tar med Baleshare (landfast, men separert ved høyvann).

Den største bosettingen på øya er Lochmaddy. Andre større landsbyer er Sollas, Hosta, Tigharry, Hougharry, Paible, Grimsay og Cladach Kirkibost.

## Referanser


## Eksterne lenker
*
Hustler TV

**Hustler TV** er en erotisk amerikansk TV-kanal, som i tillegg til USA også sendes i Mexico. Kanalen er dedikert til å tilby seksuelt materiale med og uten sensur fra Hustler, et av de mest kjente merkevarer innen voksen underholdning. Kanalen eies av LFP Broadcasting, som drives av Michael H. Klein.

## Eksterne lenker
*
Viking Hardhaus

**Viking Hardhaus** er et kløvermønsteret dekk til militære feltvogner, men var også brukt på sivile terrengbiler. Hardhausdekkene ble levert som standard-dekk på Volvo sin Volvo L-3314, men ble for det meste erstattet av Viking Knobby-dekk på grunn av at Viking Hardhaus ikke egnet seg godt på asfaltert vei.

Det finnes enda noen Hardhaus-dekk å se på norske veier, men disse har vært regummierte flere ganger og har gamle hjulbaner og er derfor trafikkfarlige ved hastigheter over 60 km/t.
Kristnisaga

**Kristnisaga** er sagaen om hvordan kristendommen ble innført på Island.

Den står ført opp i *[[Hauksbók]]* på sidene som kommer umiddelbart etter Landnåmsboken. På moderne norsk kan denne sagaen kalles for «Kristendomssagaen», idet det islandske eller norrøne ordet «kristni» betyr kristendom. Det antas at det er forfatteren av *Hauksbok* som også har skrevet eller satt sammen *Kristnisaga*.

Når sagaen begynner, spiller Torvald, Fredrik, Tangbrand og Olav Tryggvason hovedrollene, men når historien nærmer seg sitt klimaks, er det Hjalte, Gissur og lovesigemannen Torgeir som driver hendelsesforløpet framover, slik at kristendommen blir innført på tinget som ny sed og skikk.

Etter dette nevnes det også mye om biskopene Gissur og Isleif. Sagaen er komplisert, da den inneholder et svært stort personregister og mengder av små detaljer om hva som skjer, uten at leseren alltid kan se en klar linje. Sagaen er heller ikke lang, kun rundt 7000 ord. Ikke desto mindre er den viktig da den forteller i stor detalj om hvordan denne betydningsfulle historiske prosessen fant sted; i sagaen er de opplysningene samlet fra tiden da den kristne forkynnelsen begynte, kort tid før år 1000 og fram til året 1118.

Det vites ikke nøyaktig hvilke kilder skriveren av sagaen har benyttet. Noen av kildene er nok tapte og antagelig bygger *Kristnisaga* også på muntlig overlevering. Av kjente kilder kan nevnes *[[Olav Tryggvasons saga]]*, *[[Gunnlaug Ormstunges saga]]* og *[[Íslendingabók]]*. Det er uvisst når verket ble skapt, skjønt det er rimelig å anta at den ble skrevet en gang rundt år 1200.

Sagaen ble utgitt på dansk av Frederik Winkel Horn i 1871, og på tysk av Bernhard Kahle i 1905.
## Referanser

## Eksterne lenker
* Kristnisaga vitenskapelig utgave på gammelislandsk med filologiske fotnoter
* Kristni saga på norrønt hos heimskringla.no
* Kristendomssaga på dansk hos heimskringla.no
Allround-VM på skøyter 2006

**Allround-VM på skøyter 2006** ble arrangert i ishallen i Calgary, Canada 18. og 19. mars 2006.
Tittelforsvareren Shani Davis fra USA vant mesterskapet for menn. Cindy Klassen fra Canada vant mesterskapet for kvinner.

## Kvinner
### Dag 1

#### 500 meter

#### 3 000 meter

### Dag 2

#### 1 500 meter

#### 5 000 meter

### Sammenlagt

## Menn
### Dag 1

#### 500 meter

#### 5 000 meter

### Dag 2

#### 1 500 meter

#### 10 000 meter

### Sammenlagt

## Referanser




## Eksterne lenker
* 
* 
*  Resultatmeny (ny) for Allround-VM på skøyter 2006 på ISU sine sider.
*  Resultatmeny (gammel) for Allround-VM på skøyter 2006 damer og for herrer på ISU sine sider (ikke komplett, mangler Ljudmila Filimonova).
*  Medaljefordeling nasjonsvis og resultater for damer og herrer på The-Sports.org (ikke komplett, mangler Ivan Skobrev og Justin Warsylewicz).
* 
*
Alfredo Zibechi

**Alfredo J. Zibechi** (født 30. oktober 1895 død 19. juni 1958) var en uruguayansk fotballspiller som deltok i de olympiske leker 1924 i Paris.

Zibechi ble olympisk mester i fotball under OL 1924 i Paris. Han var med på Uruguays lag som vant turneringen. I finalen beseiret de Sveits med 3-0. Han har også vunnet Copa América fire ganger, 1916, 1917, 1920 og 1924. Han spilte 38 kamper med Uruguays landslag i perioden 1915&ndash;1924.

Ziebechi spilte for Montevideo Wanderers FC frem til 1919, hvoretter han byttet klubb til Nacional.

## OL-medaljer
* 1924  Paris -  **Gull** i fotball  Uruguay

## Eksterne lenker
*
Marilyn Quayle

**Marilyn Tucker Quayle** (født 1949) er en amerikansk advokat, forfatter og republikansk politiker.

Hun er gift med tidligere visepresident Dan Quayle, og hadde dermed den uoffisielle tittelen som «USAs andredame» (visepresidentens ektefelle) 1989–1993. Da Dan Quayle ble valgt til visepresident i 1988, ble Marilyn tilbudt mannens plass i Senatet av Indianas guvernør, Robert Orr, men hun takket nei. Marilyn har engasjert seg i veldedighetssaker relatert til blant annet brystkreft, hvilket hennes mor døde av i en alder av 56.

Marilyn Quayle har vært med på å skrive tre bøker. De to første er krimromaner skrevet sammen med søsteren Nancy Tucker Northcott, mens den siste, *Moments that Matter*, er skrevet sammen med ektemannen.

I dag jobber hun som advokat i Phoenix i Arizona.

## Bibliografi
* 1992 – *Embrace The Serpent*. .
* 1996 – *The Campaign: A Novel*. .
* 1999 – *Moments that Matter*. .

## Referanser


## Eksterne lenker
* 
*
Allround-VM på skøyter 2005

**Allround-VM på skøyter 2005** ble arrangert i Moskva den 5. og 6. februar 2005. Shani Davis fra USA ble verdensmester for menn, mens Anni Friesinger fra Tyskland ble mester for kvinner.

## Sammenlagt
### Menn

### Damer

## Referanser




## Eksterne lenker
* International Skating Union
Birch Bayh

**Birch Evans Bayh II** (, født 22. januar 1928 i Terre Haute i Indiana i USA, død 14. mars 2019) var en amerikansk demokratisk politiker. Han vant senatsvalget i hjemstaten Indiana i 1962, og var senator i 18 år fra 1963 til 1981, før han til slutt tapte gjenvalg for republikaneren Dan Quayle i 1980. Bayh forsøkte å bli demokratenes presidentkandidat ved presidentvalget i 1976, men trakk seg etter nedslående resultater i Massachusetts.

I de siste årene av sitt yrkesaktive liv gjenopptok han advokatpraksisen. Bayh var jordbrukskandidat fra Purdue University School of Agriculture fra 1951 og kandidat i rettsvitenskap fra Indiana University School of Law fra 1960, og fikk advokatbevilling i 1961.

Birch Bayh var far til tidligere guvernør og senator Evan Bayh.


Fil:LBJ-Bayh.jpg|Bayh og Lyndon B. Johnson i Det hvite hus.
Fil:Jimmy Carter with Senator Birch Bayh - NARA - 182837.tif|Jimmy Carter og Bayh. 
Fil:Bayh and Dole.jpg|Bayh og Bob Dole. 


## Bibliografi
* 1966 – *The Making of an Amendment*
* 1968 – *One Heartbeat Away: President Disability and Succession*
* 1971 – *Drug Abuse in the Military. Report, Based on Hearings and Investigations*
* 1971 – *Legislative Oversight Hearings on Federal Juvenile Delinquency Programs*
* 1973 – *Barbiturate Abuse in the United States*
* 1973 – *Selected Materials on the Twenty—Fifth Amendment*
* 1975 – *Our Nation's Schools—a Report Card "A" In School Violence and Vandalism*
* 1977 – *Challenge for the Third Century: Education in a Safe Environment*

## Referanser


## Eksterne lenker
* 
*
JVB Tur

**JVB Tur AS** er et turbusselskap som ble skilt ut 1. januar 1995 som et datterselskap av Jotunheimen og Valdresruten Bilselskap (JVB). Turbilvirksomheten var til da drevet som en virksomhet innenfor morselskapet JVB.

Selskapet har kontor på Fagernes, men har busser stasjonert også i Oslo, Hønefoss, Dokka og Gol.

## Eksterne lenker
* 
*
Héctor Scarone

**Héctor Pedro Scarone Beretta** (1898–1967) var en uruguayansk fotballspiller som deltok i de olympiske leker 1924 i Paris og 1928 i Amsterdam.

Scarone ble olympisk mester i fotball to ganger, under OL 1924 i Paris og i 1928 i Antwerpen. Han vant også VM-gull i 1930 for Uruguay, på hjemmebane. Han har også vunnet Copa América fire ganger, 1917, 1923, 1924 og 1926. Han scoret 31 mål på 52 kamper med Uruguays landslag i perioden 1917–1930.

## OL-medaljer
* 1924  Paris -  **Gull** i fotball  Uruguay  
* 1928  Amsterdam -  **Gull** i fotball  Uruguay 
## VM-medaljer
* 1930  Montevideo -  **Gull** i fotball 

## Referanser


## Eksterne lenker
*
Léon Huybrechts

**Léon Huybrechts** (født 11. februar 1876, død 9. februar 1956) var en belgisk seiler som deltok i flere olympiske leker, 1908 i London, 1920 i Antwerpen og 1924 i Paris.

Huybrechts ble olympiske mester i seiling under OL 1924 i Paris. Han vant klassen 12-fots jolle. Seksten år tidligere var han med på den belgiske båten «Zut» som kom på andreplass i 6-metersklassen bak den britiske «Dormy». Han var også med under sommer-OL 1920 i Antwerpen, og fikk sølv med båten «Tan-Fe-Pah» som kom på andre og siste plass bak den norske båten «Jo» i 6-metersklassen, type 1919. Det var kun to båter i denne klassen.
 
## OL-medaljer
* 1924  Paris &ndash;  **Gull** i seiling, 12-fots jolle  Belgia
* 1908  London &ndash;  Sølv i seiling, 6-metersklassen  Belgia
* 1920  Antwerpen &ndash;  Sølv i seiling, 6-meter-klassen, type 1919  Belgia

## Eksterne lenker
*
Allround-VM på skøyter 2004

**Allround-VM på skøyter 2004** ble arrangert i Vikingskipet på Hamar 7 og 8. februar 2004.
Chad Hedrick fra USA ble verdensmester for menn, mens Renate Groenewold fra Nederland ble mester for kvinner.

## Sammenlagt
### Herrer

### Damer

## Referanser




## Eksterne lenker
* International Skating Union
Tonebokstaver

**Tonebokstaver** er tegn i det skriftlige språket som brukes for å markere et språks toner, spesielt konturtoner. De ble utviklet av Yuen Ren Chao, og har siden blitt adaptert for bruk med det internasjonale fonetiske alfabetet. Tonebokstaver består av en loddrett strek (|) med et merke på seg, som markerer hvilket tonelag en stavelse skal ha. 

Chao delte tonespekteret inn i fem felter (som på bildet), og en merke på den loddrette streken, viser hvilken tone det er snakk om, f.eks. ˥ for den høyeste tonen, eller ˨ for den nest laveste tonen. Fordelen med dette systemet, sammenlignet med f.eks. å markere toner med diakritiske tegn er at man kan kombinere flere tonebokstaver, og visuelt konturtoner. Den tredje tonen, som vi i bildet ser synker fra andre til første toneleie, og så stiger fra første til fjerde toneleie, kan med tonebokstaver skrives slik: ˨&#x200c;˩&#x200c;˦. En flat tone, som den første tonen i kinesisk (rød linje i bildet), vil skrives med to tonebokstaver: ˥˥. En enkelt tonebokstav brukes for å markere en glottal plosiv, som gjerne inngår i et tonem på flere språk. 

Ettersom man ikke alltid har hatt mulighet til å skrive tonebokstaver i trykt tekst, har de noen ganger blitt erstattet av tall. Man kan da erstatte ˨ med 2 og ˥ med 5, osv. ˥˥ vil da skrives 55, og ˨&#x200c;˩&#x200c;˦ som 214. Den eneste ulempen ved å endre tonebokstaver om til tall er at en del språk allerede har en fastsatt transkripsjon, som inneholder tall, som avviker fra dette systemet. Dersom et språk ikke bruker fem toneleier, men bare tre, har man ikke behov for det fulle tonespekteret, men har i stedet valgt å bruker bare tre. Til svarende er det heller ikke selv-sagt at alle slike systemer for å skrive ned tonespråk, vil ha valgt 5 til å være det høyeste toneleiet, det kunne like godt vært det laveste. Sånn sett, er fordelen med tonebokstaver at man slipper å forvirring når man fra å være vant til å bruke et transkripsjonssystem for et språk, skal begynne å lese et annet.
La Graciosa

**La Graciosa** er en øy i den spanske autonome enheten Kanariøyene som ligger i Atlanterhavet, utenfor Afrikas nordvestkyst.  Øya tilhører provinsen Las Palmas og kommunen Teguise på Lanzarote. Øyas areal er på 29,5 km². Øya har 658 innbyggere og største tettsted er Caleta de Sebo.

Øya er en del av Chinijoøyene nasjonalpark.
Garage

**Garage** var en bar med tilholdssted i Bergen (tidligere fantes en avdeling også i Oslo; se nedenfor) med egen konsertavdeling. Bergensavdelingen ble opprettet i 1990 av veteraner i Bergens rockemiljø, hadde fra begynnelsen av rockeprofil og ble på kort tid et av byens mest populære utesteder, særlig blant studenter. På grunn av kommunale regler om åpningstid var barlokalet i flere år delt i to separate avdelinger med forskjellig åpningstid.

Oslo-avdelingen ble åpnet i 2004 i lokaler som tidligere tilhørte rockeklubben So What. Denne ble eiet og drevet av Garage i samarbeid med Oslo-utestedet Café Mono. Avdelingen hadde i tillegg til bar og konsertscene uteservering. Oslo-avdelingen stengte i 2010.

Garage var utsmykket med Spellemannstatuetter gitt av Spellemannprisvinnere med lokal tilknytning (det samme var avdelingen i Oslo).

Garage ble lagt ned 29. september 2018 etter en lengre konflikt med huseier.

## Referanser


## Eksterne lenker
*
Henry Bailey

**Henry Marvin Bailey** (født 24. april 1893 i Colleton County i Sør-Carolina død 1. november 1972 i Colleton County i Sør-Carolina) var en amerikansk pistolskytter som konkurrerte i Sommer-OL 1924 i Paris.

Bailey ble olympisk mester i skyting i OL 1924 i Paris. Han vant 25 meter silhuettpistol med 18 poeng, samme poengsum som sølvvinneren Vilhelm Carlberg fra Sverige og finske Lennart Hannelius på tredjeplass. Det var 55 deltakere fra 17 nasjoner som deltok i konkurransen som ble avviklet 28. juni 1924.

## OL-medaljer
* 1924  Paris &ndash;  **Gull** i skyting, 25 meter silhuettpistol
 
## Eksterne lenker
*
Graciosa

**Graciosa** kan vise til:

* Graciosa (Asorene) – en øy i øygruppen Asorene
* La Graciosa – en øy i øygruppen Kanariøyene
* Santa Cruz da Graciosa – en kommune på den asoriske øya Graciosa
* Santa Cruz da Graciosa (by) – by på den asoriske øya Graciosa
* Graciosa (Paranavaí) – et område i den brasilianske kommunen Paranavaí
Pierre Coquelin de Lisle

**Henri Pierre Coquelin de Lisle** (født 19. juli 1900, død 22. juli 1980) var en fransk skytter som deltok i de olympiske leker 1924 i Paris.

Coquelin de Lisle ble olympisk mester i skyting under OL 1924 i Paris. Han vant 50 meter rifle liggende med 398 poeng, to mer enn sølvvinneren Marcus Dinwiddie fra USA. Det var 66 deltakere fra nitten nasjoner som deltok i konkurransen som ble avviklet 23. juni 1924.
   
## OL-medaljer
*  1924  Paris &ndash;  Sølv i skyting, 50 meter rifle liggende  Frankrike

## Referanser


## Eksterne lenker
*
Evan Bayh

**Birch Evans Bayh III** (, født 26. desember 1955 i Shirkieville i Indiana) er en amerikansk advokat og demokratisk politiker.
## Biografi
Han var *Secretary of State* i delstaten Indiana 1986–1989 og guvernør 1989–1997, hvoretter han representerte delstaten i Senatet 1999–2011. Gjennom disse årene var han medlem av fem komiteer, og satt som formann i Senatets underkomité for sikkerhet og internasjonal handel og finans. Bayh ble regnet som en moderat og sentrumsorientert demokrat. Han hadde ambisjoner foran presidentvalget i 2008, men trakk sitt kandidatur tidlig og anbefalte velgerne å stemme på Hillary Clinton. Bayh ble senere nevnt som en aktuell visepresidentkandidat for Barack Obama. I 2010 stilte ikke Bayh til gjenvalg, og begrunnet dette med en polarisert debatt som forsinket politiske prosesser.

Bayh har bachelorgrad i bedriftsøkonomi og offentlig politikk fra Indiana University Kelley School of Business fra 1978 og kandidatgrad i rettsvitenskap fra University of Virginia School of Law fra 1981. Han var dommerfullmektig før han ble privatpraktiserende advokat i Indianapolis i 1980-årene. I perioden 1997–1998 var han advokat og partner i advokatfirmaet Baker & Daniels LLP, i tillegg til å forelese ved Indiana University Kelley School of Business. Etter sin tid i Senatet har Bayh vært partner i advokat- og lobbyfirmaet McGuireWoods LLP i Washington, D.C., seniorrådgiver i oppkjøpsfondet Apollo Global Management, kommentator for Fox News og styremedlem i flere industriselskaper.

Evan Bayh er sønn av tidligere senator Birch Bayh.

## Referanser


## Litteratur
* 

## Eksterne lenker
*
Allround-VM på skøyter 2003

**Allround-VM på skøyter 2003** ble arrangert i Göteborg 8 og 9. februar 2003. Gianni Romme fra Nederland ble verdensmester for menn, mens Cindy Klassen fra Canada ble mester for kvinner.

## Sammenlagt
### Menn

### Kvinner

## Referanser




## Eksterne lenker
* International Skating Union
Bradninch

**Bradninch** er en liten by og tidligere landgods i Devon i England. Det ligger omtrent 5&nbsp;km sør for Cullompton. Mye av det omliggende jordbrukslandet tilhører hertugdømmet Cornwall. Det er valgkrets ved samme navn som Bradninch. I henhold til folketellingen av 2011 var det 2 041 innbyggere i valgkretsen.

I en undersøkelse i 2012 av 2 400 postkoder i England og Wales, som tok hensyn til 60 adskilte faktorer av interesse for unge familier, ble Bradninch funnet som det femtende mest familievennlige stedet i landet.

Byen har eksistert siden 600-tallet, og ble i 1666 kraftig rammet av brann (samme år som brannen i London).

## Toponymi
Stedsnavnet Bradninch er første gang dokumentert i *[[Domesday Book]]* for 1086 hvor det opptrer som *Bradenese*; navnet er antatt å kunne bety «brei eik» eller «brei ask» Etter 1086 har man dokumentert 79 forskjellige stavinger av navnet.

## Referanser


## Eksterne lenker
* 
* The Bradninch Town Council
* 
* Oppslag i GENUKI (genealogi for Storbritannia og Irland) , inkludert beskrivelse fra år 1850
* Beskrivelse i Devon County Council / Devon Libraries Local Studies Service
* History of Bradninch (PDF)
* Kart over Bradninch for grevskapet Devon, 1765
Sidney Hinds

**Sidney Rae Hinds** (1900–1991) var en amerikansk skytter som konkurrerte under Sommer-OL 1924 i Paris.

Hinds ble olympisk mester i skyting under OL 1924 i Paris. Han var med på det amerikanske laget som vant lagskytingen med frigevær. Konkurransen ble avviklet 26. og 27. juni og hver deltaker skjøt 10 skudd på en femdelt skive på 400-, 600- og 800 meter og det var 88 deltakere fra 18 nasjoner som deltok i konkurransen. USA skjøt sammenlagt 676 poeng, 30 poeng mer enn sølvvinneren Frankrike. Skytterne på det amerikanske laget var Hinds, Raymond Coulter, Joseph Crockett, Morris Fisher og Walter Stokes.

## OL-medaljer
* 1924  Paris &ndash;  **Gull** i skyting, lagskyting frigevær (USA)

## Eksterne lenker
*
Gulrotkake

**Gulrotkake** er en søt kake der raspet gulrot er blandet inn i røren. Gulroten mykner i bakeprosessen og kaken får oftest en myk tett tekstur. Gulroten bidrar til smak, tekstur og utseende på kaken.

## Referanser


## Eksterne lenker
*
Cut Off Your Hands

**Cut Off Your Hands** er et indieband fra New Zealand. Bandet ble dannet i Auckland i New Zealand i 2006 og består av vokalist Nick Johnson, gitarist Michael Ramirez, bassist Phil Hadfield og trommeslager Brent Harris.

## Historie
Bandet kalte seg opprinnelig Shaky Hands, men ble tvunget til å endre navn for å unngå rettslig oppgjør med et band kalt The Shaky Hands fra Portland i Oregon. Cut Off Your Hands ble i etterkant intervjuet om navneskiftet av den newzealandske tv-kanalen TV3.

Cut Off Your Hands opplevde suksess etter å ha utgitt EP-en *Cut Off Your Hands* på Speak 'n' Spell Records i New Zealand og Australia i juli 2006. De har siden spilt Auckland-delen av den populære internasjonale musikkfestivalen Big Day Out i 2007 og 2008, den australske festivalen St Jerome's Laneway Festival og har også turnert på egen hånd og som oppvarmingsband for bl.a. Love is All, We Are Scientists, Ratatat, Bloc Party, the Wombats og de lokale the Datsuns og Shihad. Noen av deres mest kjente sanger, særlig «You and I» og «Expectations», har fått mye spilletid på den newzealandske tv-kanalen Juice TV. 

I 2007 spilte Cut Off Your Hands gjentatte ganger i Los Angeles, bl. a. på South by Southwest i Austin i Texas og New York.  De har også spilt flere ganger i London i Storbritannia. 

Bandet spilte inn en ny EP i april 2007 og denne ble gitt ut i Australia og New Zealand i juni samme år. EP-en, kalt *Blue on Blue*, inneholder fire sanger og ble produsert av Bernard Butler i London. Butler har spilt og jobbet med artister som The Libertines, Manic Street Preachers og The Verve. Bandet lanserte sin opprinnelige *Shaky Hands*-EP i oktober 2007 på indieselskapet IAMSOUND Records. Bandet har i 2008 vært oppvarmingsband for Foals på deres turné i Storbritannia. Bandet tilbrakte nyåret 2008 med å spille inn debutalbumet.

## Medlemmer
* Nick Johnston – vokalist
* Michael Ramirez – gitarist, backup-vokalist
* Phil Hadfield – bassist, backup-vokalist
* Brent Harris – trommeslager, backup-vokalist

## Diskografi
### Singler
*«Still Fond/Closed Eyes» – 8. october 2007 – 7", nedlasting
*«Closed Eyes (remix)» – 12. november 2007 -12" , nedlasting
*«Oh Girl/Turn Cold» – januar 2008 – 7"
*«Expectations» – 18. august 2008
*«Look» – 23. aanuary 2009

### EP-er
**Shaky Hands* EP – august 2006 (oktober 2007 i Nord-Amerika)
**Blue On Blue* EP –  juli 2007
**Happy As Can Be* EP –  oktober 2008

### Album
* *You & I* – 2008

## Referanser


## Eksterne lenker
* 
* 
*  Cut Off Your Hands på MySpace
*  Cut Off Your Hands Profile – NZMusic.com
Røykkvarts

**Røykkvarts** er en gjennomsiktig eller halvtransparent gulbrun eller grå til nesten svart variant av kvarts.
Røykkvarts er et hardt, skinnende mineral bestående av silisium dioksid i krystallform, som er til stede i de fleste bergarter – spesielt sandstein og granitt. Gul sand er ofte kvarts med jernoksid urenheter. Røykkvarts har sekssidige krystaller, med  pyramideformete avslutninger. Krystallene er oftest prismatiske, vanligvis med striper på tvers av lengderetningen. Kvarts er en viktig bestanddel i granitter og granittpegmatitter, kvartsitter og mange sandsteiner. Den forekommer ofte i hydroterminale ganger. Brukne røykkvartskrystaller kan ha knivskarpe kanter som lett kan kutte huden. Den må håndteres med forsiktighet.

## Nettverksilikat
Kvarts består av silikat SiO2 og forekommer i de fleste bergarter, bare feltspat er vanligere. Det finnes to hovedtyper kvarts, makrokrystalline og kryptokrystalline varianter. De sistnevnte, som er kompakte og består av enkeltkrystaller som ikke en gang kan sees med et vanlig mikroskop, har fellesbetegnelsen. Kalsedon, jaspis, flint, agat og opal variantene. Den første typen består av varianter som er krystallinske eller massive, og disse er skilt ut ved fargeforskjeller som skyldes urenheter eller at de har vært utsatt for radioaktivitet, slik som røykkvarts og Tigerøye er asbest som er omdannet til kvarts med asbeststrukturen i behold pseudomorfose.

Mineraler som inneholder uran eller thorium er radioaktive.

## Refraksjonsseismikk
Indeksen av refraksjonsseismikk er det geometriske forholdet mellom den vinkelen som lyset kommer til krystallen på. Og vinkelen som lyset er bøyd på, når det går inn i et krystall (kalles vinkelen av refraksjonsseismikk).  Lover om refraksjonsseismikk kalles Snells Laws og ble fastsatt ved Willebrod Snellius i 1621. (sinus i) / (sinus r) = n) Kvarts, IR: 1,544 - 1,553. 

## Funn i Norge
I Norge er røykkvarts funnet på en rekke lokaliteter, som Arendal, Bykle, Drammen, Evje, Grua, Hardangervidda, Hattfjelldal, Honningsvåg, Hurdal, Hurum, Iveland, Oppdal, Risør, Sørli og Svelvik.

## Kilder
**Norsk steinbok: norske mineral og bergartar* av Torgeir T. Garmo, Universitetsforlaget, 1995

## Eksterne lenker
* Flere bilder på Digitaltmuseum.
Det allrussiske utstillingssenteret

**Det allrussiske utstillingssenteret** (russisk: Всероссийский выставочный центр, forkortet ВВЦ) er en messehall i Moskva. Den ligger nordøst i byen i *Prospekt Mira*, like ved metrostasjonen VDNKh. 

Dagens utstillingssenter åpnet i 1939, etter flere år med usikkerhet. Senteret skulle egentlig ha stått klart i 1937, men Stalin fikk personlig utsatt åpningen. I 1938 ble åpningen utsatt igjen da det ble bestemt at paviljongene ikke passet med landets «ideologiske retning».

Under annen verdenskrig var senteret stengt, og det åpnet ikke igjen før i 1954. I etterkrigstiden var senteret vert for over 300 nasjonale og internasjonale utstillinger hvert år, i tillegg til mange konferanser og seminarer. De årlige besøkstallene var på rundt 11 millioner, hvorav 600&nbsp;000 var utlendinger. I 1989 hadde utstillingssenteret 82 paviljonger på tilsammen 700&nbsp;000 kvadratmeter.

Det allrussiske utstillingssenteret omfatter nå 2&nbsp;375&nbsp;000 kvadratmeter med utstillingsplass, hvorav 266&nbsp;000 kvadratmeter er innendørs, fordelt på omtrent 400 bygninger. Dette gjør at senterets areal er større enn fyrstedømmet Monaco.

Senteret er kjent for den 24 meter høye stål-statuen Arbeider og kolkhoskvinne, laget av Vera Mukhina til verdensutstillingen i 1937. Statuen har siden 2003 vært demontert og er under restaurasjon.


File:Арка Главного входа ВДНХ, Москва.jpg|Hovedinngangen
File:Центральный павильон ВДНХ Москва 01.JPG|Sentral-paviljongen


## Eksterne lenker
* 
*  Det allrussiske utstillingssenterets nettsider
Aleksej Aleksandrovitsj av Russland

**Aleksej Aleksandrovitsj** Romanov av Russland (født 14. januar 1850 i St. Petersburg, død 14. november 1908 i Paris) var en russisk storfyrste som var sjette barn og fjerde sønn av Aleksander II av Russland og hans første ektefelle Maria Aleksandrovna (Marie av Hessen). Forutbestemt til en karriere i marinen startet Aleksej Aleksandrovitsj sin militære opplæring i en alder av 7. Da han var 20 var han utnevnt til løytnant i den Keiserlige russiske marine, og hadde besøkt alle europeiske militærhavner i Russland. I 1871 ble han sendt som goodwill-ambassadør til USA og Japan.

I 1883 ble han utnevnt til generaladmiral. Han spilte en betydelig rolle med å utstyre den russiske marinen med nye skip og i moderniseringen av marinehavnene. Etter nederlaget i slaget ved Tsushima i 1905 ble han avsatt fra sin kommando. Han døde i Paris i 1908.

## Referanser


## Eksterne lenker
*
Hevemiddel

Et **hevemiddel** er et produkt som brukes i røre eller deig for at sluttproduktet skal være lett, luftig og mykt. Hevemiddelet reagerer med fuktighet, varme, syre eller andre faktorer som forårsaker en gassproduksjon (typisk karbondioksid) og noen ganger etanol. Dette blir fanget som bobler i deigen. Når deigen eller røren størkner blir disse boblene igjen. 

Eksempler på hevemidler er natron, bakepulver, gjær, pottaske, hjortetakksalt og hydrogenperoksid. Egg omtales gjerne også som et hevemiddel; man sikter da ikke til gassproduksjon men til eggedosis med innpiskede luftbobler.  «Injeksjon» av gass ser man også brukt i krem på boks. Dinitrogenoksid er boksens drivgass og skaper et skum når den kommer ut av boksen sammen med væsken. 

## Referanser
Det progressive partiet (London)

**Det progressive partiet** var et kommunalt lokalpolitisk parti i London fylkesting. Partiet utgikk fra det liberale partiet.

Partiet ble grunnlagt i 1888 av en gruppe liberale politikere og ledere av arbeiderbevegelsen. Det ble også støttet av Fabian Society, og benyttet Sidney Webb som en av sine rådgivere.

Under lokalvalget i november 1888 fikk partiet 70 av 118 representanter. I 1907 mistet partiet makten til det kommunale reformpartiet, som var et konservativt parti under ledelse av Richard Robinson.
Øyvind Kolset

**Øyvind Kolset** (født 19. mars 1971) er en norsk rockemusiker (tangenter og munnspill). Han stiftet gruppen Postgirobygget på 1990-tallet sammen med fire andre. Gruppen ble startet ved studentmiljøet på NTNU i Trondheim. han var pianist i bandet i 20 år og forlot bandet sommeren 2016. 

## Diskografi
### Postgirobygget
* *[[Melis (album)|Melis]]* (1996)
* *[[Essensuell]]* (1997)
* *[[Supertanker (album)|Supertanker]]* (1999)
* *[[4-4-2]]* (2001)
* *[[Best av alt]]* (2003)
* *[[Gull (album)|Gull]]* (2005)
* *[[Tidløs]]* (2007)
* *[[Øyeblikk]]* (2009)
* *[[Sommer i Norge]]* (2013)
;Singler/EP-er
* *Sløv uten dop* (1996)
* *Bohemen leve* (1996)
* *Idyll* (1996)
* *En solskinnsdag* (1997)
* *Lei av å bli lurt* (1997)
* *[[Hva gjør vi nå da]]* (1998)
* *Hvordan går det med deg* (1999)
* *Bulldozer* (1999)
* *Mens du tror du har det gøy* (2001)
* *Hva er bedre da* (2001)
* *En lang tur* (2001)
* *Ferie* (2003)
* *Hva var det jeg sa* (2003)
* *Sommer på jorda* (2003)
* *Hvem som helst kan flyte på sjarmen* (2005)
* *Tidløs* (2007)
* *Luftmadrass* (2009)
* *Idyll* (2011), med Peders
* *Sommer i Norge* (2013)
* *Amerika* (2013)
* *Minste motstands vei* (2016)

## Referanser
Røre

**Røre** er en flytende blanding, typisk basert på en eller flere meltyper sammen med væsker som vann, melk eller øl. Egg blir også flittig brukt. Røren blir ofte tilsatt et hevemiddel for å gjøre den mer luftig og svelle når den stekes. Dette kan også oppnås ved å la røren gjære, noe som også kan påvirke smaken.

Viskositeten til røren kan spenne fra så stiv at en skei kan stå oppreist i den til så tynn som fløte. Røren varmes opp gjennom steking, baking eller damping, noe som får røren til å stivne. Blandinger med høyere viskositet kalles deig.
Raymond Coulter

**Raymond Orville Coulter** (født 12. april 1897 i Pike County, Illinois, død 23. januar 1965) var en amerikansk skytter som konkurrerte under Sommer-OL 1924 i Paris.

Coulter ble olympisk mester i skyting under OL 1924 i Paris. Han var med på det amerikanske laget som vant lagskytingen med frigevær. Konkurransen ble avviklet 26. og 27. juni og hver deltaker skjøt 10 skudd på en femdelt skive på 400-, 600- og 800 meter og det var 88 deltakere fra 18 nasjoner som deltok i konkurransen. USA skjøt sammenlagt 676 poeng, 30 poeng mer enn sølvvinneren Frankrike. Skytterne på det amerikanske laget var Coulter, Joseph Crockett, Morris Fisher, Sidney Hinds og Walter Stokes. Han var også med på det amerikanske laget som kom på tredjeplass løpende hjort enkeltskudd.

## OL-medaljer
* 1924  Paris &ndash;  **Gull** i skyting, lagskyting frigevær (USA)
* 1924  Paris &ndash;  Bronse i skyting, løpende hjort enkeltskudd, lag (USA)

## Referanser


## Eksterne lenker
*
Emoia caeruleocauda

***Emoia caeruleocauda*** er en skink som har en vid utbredelse i det sørøstasiatiske øyriket, og videre utover på øyene i Stillehavet. Det vitenskapelige navnet viser til den blå halen.

Arten er knyttet til skog ved havstrender, men kan også vise seg i bebyggelse. Utbredelsen omfatter Borneo, Sulawesi, Sør-Filippinene, Ny-Guinea, Salomonøyene, Vanuatu, Marianene, Karolinene og Fiji. Det ser ut til at denne arten har klart å spre fra øy til øy i Stillehavet uten menneskelig hjelp. Slektningene *[[Emoia cyanura]]* og *[[Emoia impar|E. impar]]* har derimot spredd seg som blindpassasjer på båter.

## Eksterne lenker
* 
* Lizards of Southeast Asia: Pacific Blue-tailed Skink – ''Emoia caeruleocauda''
* Pacific Biodiversity Infomation Forum - ''Emoia caeruleocauda'' 
* G.R. Zug & I. Ineich (1997) Striped Skinks in Oceania: The Status of ''Emoia caerueleocauda'' in Fiji *Pacific Science*, vol.&nbsp;51,&nbsp;no.&nbsp;2:&nbsp;183&ndash;188
* YouTube - Pacific Blue-tailed Skink
Mauvoisin-demningen

**Mauvoisin-demningen** er en demning i kantonen Valais i Sveits, som demmer opp den kunstige innsjøen Lac de Mauvoisin ved elven Dranse de Bagnes. Høyden på denne buedammen er 250 meter, etter at den ble hevet med 13,5 meter i 1991. Lengden er 520 meter.

Demningen ble bygget 1951&ndash;1957, og er verdens nest høyeste buedam.

Den leverer 128 MW effekt til Fionnay vannkraftverk.

## Referanser
London County Council

**London County Council** var det høyeste regjerende organ i grevskapet London fra 1889 til 1965. Det var også det første folkevalgte lokalstyre som omfattet hele London.

Fylkestinget ble opprettet som et resultat av *Local Government Act* i 1888, og ble gjennomført grunnet en rekke skandaler som involverte Metropolitan Board of Works (MBW). Det var også fremmet av et generelt behov for å opprette en kompetent styring av byen, i stand til å ha langsiktig strategi og opprette effektive tjenester. Det ble erstattet av Stor-London fylkesting som følge av *London Government Act* som ble vedtatt i 1963. Det omfattet det som i dag utgjør Indre London, og ble erstattet av Stor-London fylkesting i 1965. London fylkesting var i sin tid det største, viktigste og mest ambisiøse fylkesting noe sted.

## Historie
På 1800-tallet omfattet City of London Corporation bare en liten del av Londons bykjerne. I 1855 fikk Metropolitan Board of Works en viss politisk makt i bykjernen; dens representanter var imidlertid ikke folkevalgte, men ble utnevnt av embedsmenn i den engelske kirke. Mye av den politiske makten var derfor konsentrert i prestegjeldene og i fylkene Middlesex, Essex, Surrey og Kent.

Opprettelsen av London fylkesting i 1889, som en del av gjennomføringen av *Local Government Act* av 1888, ble tvunget frem av en serie med skandaler i Metropolitan Board of Works. Datidens konservative regjering var motstandere av å opprette et sentralisert bystyre for hele London. Dens samarbeid med det liberale unionistpartiet i elektoratet, førte dem likevel til å støtte opprettelsen av institusjonen.

Like etter opprettelsen av London fylkesting, foreslo *Royal Commission on the Amalgamation of the City and County of London* en videre sammenslåing med City of London. Dette skjedde ikke, men forslaget ble modifisert og førte i 1900 til dannelsen av 28 administrative distrikter i byen. Et slikt distrikt kalles en Metropolitan borough. Disse distriktene erstattet en rekke tidligere lokale bystyrer.

Fylkestinget overtok oppgavene til Metropolitan Board of Works, og fikk i tillegg ansvar for utdannelse, byplanlegging og allmennyttige borettslag.

Før 1903 ble representanter i fylkestinget valgt inn fra Londons skolestyre, som dermed både satt i skolestyret og i fylkestinget. I 1903 overtok fylkestinget skolestyrets oppgaver, og i 1904 ble C. W. Kimmins utnevnt til utdanningsminister.

## Partipolitisk fordeling av representantene

## Ledere av Londons fylkesting
Posten som leder av fylkestinget ble ikke formelt anerkjent før i 1933. Denne tabellen viser også lederne for de politiske majoritets-partiene før dette tidspunktet.

## Referanser


## Eksterne lenker
*
Bas (yrke)

En **bas** (fra lavtysk eller nederlandsk *husfar, herre*) er en «gruppeleder» eller «oppdragsleder», er en person som fungerer som en leder over et utstasjonert arbeidslag, for eksempel håndverkere som jobber på kontrakt på en byggeplass. Basen har ikke nødvendigvis personalansvar men skal kun fungere som arbeidslagets leder og skal koordinere arbeidsfordelingen. Basen behøver ikke ha lederansvar ellers i bedriften, men er utpekt som leder kun for oppdraget.

Uttrykket er brukt i ord som skytebas og notbas.
Umbrisk

**Umbrisk** er et utdødd italisk språk som tidligere ble snakket av umbriere i antikkens italienske region Umbria. Språket er nært beslektet med oskisk i Campania.

Umbrisk er kjent fra omtrent 30 inskripsjoner datert fra 600-tallet og fram til 100-tallet f.Kr. Den lengste som er bevart er *[[Iguvine-tavlene]]* som består av syv bronseplater med notater om religiøse seremonier og vedtekter for prester.

## Alfabet
Det umbriske alfabet, som andre gammelitaliske alfabeter, ble avledet fra det etruskiske alfabetet, og ble skrevet fra høyre til venstre. Umbrisk ble også skrevet på det latinske alfabet.

## Litteratur
* Buck, Carl Darling [1904] (2007): *A Grammar Of Oscan And Umbrian: With A Collection Of Inscriptions And A Glossary*. Kessinger. ISBN 978-1432691325.

## Eksterne lenker
* Umbrian Vocabulary
Maarrat al-Numan

**Maarat al-Numan** (arabisk:**معرة النعمان**) er en vestlig syrisk markedsby ved motorveien mellom Aleppo og Hamah og nær de døde byene i Bara og Serjilla. Byen var kjent som *Arra* av grekerne i antikken og *Marre* av korsfarerne. Dagens navn er en kombinasjon av det tradisjonelle navnet og dets første muslimske guvernør Al Numan ibn Bashir, en kompanjong av Muhammed.

Dagens by har et museum med mosaikker fra de døde byene, en moské med minaret som ble gjenoppbygget etter jordskjelvet i 1170, madrassa Abu al-Farawis fra 1199 og rester av borgen fra middelalderen. Byen er også fødested for den arabiske poeten Abu al-Ala al-Maari (973-1057).

## Litteratur
* Amin Maalouf, The Crusades Through Arab Eyes. Schocken, 1989,  
*